चाय पत्ती मसालों के 500 पाउच नष्ट कराए
अलवर| होलीके त्योहार पर मिलावटी खाद्य पदार्थों की बिक्री पर रोक लगाने के लिए सोमवार को चिकित्सा एवं स्वास्थ्य विभाग ने दूध, पनीर, घी, नमक के आठ सैंपल भरे। थानागाजी में एक किराना स्टोर पर चाय पत्ती मसालों के 500 पाउच नष्ट कर दिए। ये सभी पाउच एक्सपायर हो चुके थे। खाद्य सुरक्षा अधिकारी केशव गोयल ने बताया कि थानागाजी में निक्की किराना स्टोर पर जांच के दौरान 200 पाउच चाय पत्ती एवं 300 पाउच मसालों के अवधिपार यानि एक्सपायर निकले। दुकानदार को नोटिस देकर इन पाउचों को नष्ट करा दिया गया है। थानागाजी में ही श्री करणी जोधपुर मिष्ठान भंडार से कलाकंद, राधे किराना स्टोर से सरसों तेल एवं पूजा किराना स्टोर से नमक का सैंपल लिया। उमरैण में तोताराम एवं प्रहलाद दूधिया की कैनों से दूध एवं डाटा डेयरी से घी के सैंपल लिए। नटनी का बारा स्थित कन्हैया पनीर डेयरी से पनीर का सैंपल लिया और दुकानदार को नोटिस देकर सफाई रखने और जमीन को पक्का कराने के निर्देश दिए गए। वहीं शहर के 60 फीट रोड स्थित हंस स्वीट मिष्ठान भंडार से मावा का सैंपल लिया गया है।
hin_Deva hin_Deva